РЕГЛАМЕНТ (ЕО) № 332/2007 НА КОМИСИЯТА
от 27 март 2007 година
относно техническите предписания за предоставяне на статистически данни за железопътния транспорт
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 91/2003 на Европейския парламент и на Съвета от 16 декември 2002 г. относно статистика за железопътния транспорт (1), и по-специално член 6, параграф 2 от него,
като има предвид, че:
(1)
Форматът, в който данните за железопътния транспорт се предават на Комисията (Евростат), е необходимо да се определи достатъчно подробно, за да се осигури бързото им обработване по рентабилен начин.
(2)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом (2),
ПРИЕ НАСТОЯЩИЯ РЕГЛАМЕНТ:
Член 1
Техническият формат за предаването на данните на Комисията (Евростат) е изложен в приложението.
Държавите-членки използват този формат за данните, отнасящи се за 2007 г. и следващите референтни години.
Член 2
Данните и метаданните, предоставяни съгласно Регламент (ЕО) № 91/2003, се предават в електронен формат до единствената входна точка за данни на Комисията (Евростат) от всички организации, посочени от националните органи. Предаването се извършва съгласно подходящ стандарт за обмен, определен от Евростат.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 март 2007 година.